**Tata Város Önkormányzata**

pályázatot hirdet

Humánszolgáltatások fejlesztése Magyary Zoltán mintajárásban című

EFOP-1.5.2-16-2017-00043 azonosító számú projekt

**Közösségszervező**

munkakör betöltésére.

**A jogviszony időtartama:**

2021. február 28. napjáig tartó határozott idejű munkajogviszony

**Foglalkoztatás jellege:**

Teljes munkaidő

**A munkavégzés helye:**

Komárom-Esztergom megye, Tata és kistérsége települései

**Ellátandó feladatok:**

-Közösségi munka, közösségfejlesztés és -építés, közösségtervezés kistérségi szinten;

-Önkéntességen alapuló helyi kezdeményezések elősegítése a helyi szolgáltatások minőségének növelése érdekében: önkéntesek toborzása, felkészítése, koordinálása, segítése, önkéntes-, és iskolai közösségi szolgálatot koordináló helyi kezdeményezések megerősítése;

-Helyi szereplők által közösen megvalósított helyi önkéntes programok szervezése; Újonnan létrejövő önkéntes pontok támogatása;

-Önkéntesség kultúrájának helyi szintű elterjesztése;

-A jó gyakorlatok megismertetését, és a bemutatkozást szolgáló testvér- és partnertelepülések közötti kapcsolatok fejlesztése;

-A kulturális és műveltségi igény kialakítása, programok szervezése.

**Jogállás, illetmény és juttatások:**

A jogállásra, az illetmény megállapítására és a juttatásokra a "Munka törvénykönyvéről szóló 2012. évi I. törvény rendelkezései az irányadók. Alapbér: 280.000 Ft/hó.

**Pályázati feltételek:**

**-**         Magyar állampolgárság,

**-**         Cselekvőképesség,

**-**         Büntetlen előélet,

**-**         Humán területen szerzett felsőfokú szakképzettség.

**A pályázat elbírálásánál előnyt jelent:**

**-**         Szociális területen szerzett szakmai gyakorlat.

**A pályázat részeként benyújtandó iratok, igazolások:**

**-**         Részletes szakmai önéletrajz,

**-**     Iskolai végzettség, szakképzettség igazolására szolgáló okirat másolata,

**-**     Érvényes erkölcsi bizonyítványa büntetlen előélet, valamint annak igazolására, hogy nem áll foglalkozástó vagy tevékenységtől eltiltás hatálya alatt,

**-**     A pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez, továbbításához hozzájárul,

**-**    A pályázó nyilatkozata arról, hogy nem áll cselekvőképességet érintő gondnokság alatt.

**-**       Motivációs levél.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2019. május 20.

A pályázati kiírással kapcsolatosan további információt Lőrincz Anita szakmai vezető nyújt (e-mail: efop152@tata.hu)

**A pályázatok benyújtásának módja:**

**-**         Postai úton, a pályázatnak Tata Város Önkormányzat címére történő megküldésével (2890 Tata, Kossuth tér 1. ) Kérjük a borítékon feltüntetni a pályázati azonosítót: EFOP 1.5.2. , valamint a munkakör megnevezését „Közösségszervező”.

A kiírásnak megfelelő pályázatokat Tata Város Polgármestere bírálja el. Az elbírálás eredményéről a pályázók tájékoztatást kapnak. A pályázat eredménytelenné nyilvánításának jogát a pályázat kiírója fenntartja.

**A pályázat elbírálásának határideje:** 2019. június 11.

**A munkáltatóval kapcsolatos egyéb lényeges információ:**

A jogviszony létesítésekor 3 hónapos próbaidő kerül kikötésre. Kérjük a borítékot Tata Város Polgármestere részére címezni.